Kétarcú Apollinaire, (neopszichedelikus) 


Teraszon zúg -búg a könnyzápor a fennkölt Messiás arcából. 

Ereszen vonaglik csurgó-csorgó folyó a nyitott ereszkapun át 

patakokba ömlő libidóra. Síró Messiás arca jegyzetfüzetem 

áztatja szemétládába bele, szólt reám dörögve, s villámfogai 

üvöltöttek. Madarak elröpültek, emberek eltévedtek, automobilok árokban 

gyűjtik a sarat, kadmiumos kapuk előtti lócák deszkáját korhasztja az égi áldás. 

Az utcai forgatag néma közlése bevégeztetett egy halott perc alatt. 

A kapum kinyílt, mintha szellem suhant volna be rajta, 
s ahogy vasalatja rozsdás, csapodár hangjával 
lassan húzódik vissza, felveri a csendet 

a villámhozta dörgés viadala alatt, nagyot dörömböl a zárnyelv, 
ahogy a zárrekeszben kattan. 

Hátul a berkek, s lágyan, szűkén parcellázott szőlőpergola 
kileng egy nyugtalan széllökéssel, 
látom minden üres, s én maradtam egy magamban, 
s néhány tintahegy kezemben egy notebookkal. 

Távolban, a főutcák kereszteződésének valamelyikén 

kutya vonyít, durva kedvtelenségében, 

ez a félelem, s beletörődés a magányos ürességbe. 

Régen én is féltem a villámtól, üzérkedő Istennek láncától 
az égijelek hangjától, de jókat beszélek hozzá, 
udvariasan válaszol, félelmesen, néhol félreérthetően támadón, 
s hűséges, nem, mint a legtöbb ember, kitartóan cimborái velem. 

A kérdések csupán mucsai oktalanságot jelentenek. 

A figyelem szószapora a közjáték éberségével 
most hitelt ad az egzakt parancsolatoknak. 

Fent a homéroszi rózsaujjú hajnal sokadik ébredése, 
s szivárványáttünések intrikája, a pihenés csendje alatt. 

S én, mint Szent Péter skribája. Lukácsnak, Jánosnak, 

Pálnak szóvivője jelzem a napkeltét a késő délutáni 
terrénumon. Magasra emelt tintaoszloppal, s hegyes 
irkavonalak csálingó vonalmozaikja szedi a kontextust 
szófajokként rendszerbe toldott betűvetés nyomaival papírra. 

Hajreddin vagy az árboctartó gerenda felsőkeresztjének 
hegyén ülő, részeghalott mükénéi Agamemnón intő kezét 
olvasom ki a levegőbe szórt krónikában, amelynek 
metafizikai rigolyája a szivárvány félovális közepén 
az isteni hadakat szolgálja. 

Égből pottyant szirének archívuma a daloló küphroszi 
Astarte fuvolája, melynek szerelmes lírái bénítják 
ösztönös férfiakaratom tudathamisságát. 



Óraszomj mindenre ütött lépése egy újidőnek kezdetét 
jelenteni, ha hagynám az ürességet kiteljesedni. 

Nincsenek gócok a fürjcserjében, csak a lelkembe 
hasadt donor várja klistérnek tűhegyét, 

mintha akarnék megváltozni néhány arc-poétikus emfázis után. 

Sártengerek, Buddhától telitett körmölések az anamorfózisról és 
közben Publius Ovideus Naso hangjától zengővé vált 
szoba csinosságában, karmesteri percekkel rója tündérkertjének 
dalát: a Metamorphosis lepkevarázslatát, a lélekpillangó igazáról. 

A nácik sarkára állított horogkeresztjét figyelem, a szvasztika hurkaiból 
kimeszelt pettytelen rovásokat. A mohendzsók tájszólásának jövendőjét. 

Míg nyugaton terrorizmus, máshol ősidők óta az egyenessíkjában 
vájolt halhatatlanságot, tiszta lelki békét ábrázolja. 

Azon gondolkodtam, hogyha az eredeti árja-dzsainista mozgalom jelképeként 

úgy járkálnék az utcán, mint Sid Vicious vagy Ron Asheton, 

mennyi idő telne el, mire valaki atrocitások elé állítana miatta, 

mint egy megbélyegzett kívülállót, aki vélhetően súlyos közellenség volna 

a többiek szemében. 

A szimbólumvadászat felidézi a szociopolitika törvényszabta szankciókat, 
s az archaikus, anakronisztikus ősi szertartások szellemiségét szeli át, 
mint kést a vajon. 

A pernahajderek medencéjévé lett parkok botanikája 
úgy köpült át vajjá, mint a homokhegyről leomló friss liszt. 

Hányaveti utcai bohócok népszínházi előszava 
fejfájó metakrízist kiváltó brigantik együgyűsége. 

Kígyózó ostyákban lapozott naplóm 

esőtől szakadtán hízeleg, s az izzadt kéztenyértől, s 

úrrá lesz rajta kegyelmem. 

Rímkötések nélküli, zavarodott szóhuszár jelleme cikornyásan, 
néhol egytónusúnak hatóan reflektál a szaruhártyám pesztrálására. 

Kezeim a tenochtitlani öblök világoskék kolorit sugarában 
járatják újonnal a kíváncsiság leple alatt kérkedő, gémharcos 
történetírásokért rajongó, feszült indulatomat. 

Moctezuma papírjai éktelen, égre gerjedő dühén 
tiltakozott az európai léleknyomor ellen. 

Bántalmazott, viharvert ősök rituáléin 
kergetáncot körbejárta gáláns indiánprímások 
kedvéért. 

Jónás próféta bálnagyomor börtönében Messiásnak 
hallgatag vádlottjaként fekélyesre, 
vérömlenyesre rágta e dögnek belét. 

Egy írói kényszer a csúszott, 
degeneratív társadalmi káoszban. 

Az óra kattogása ceruzaelem haragjára 



megszüntette az áldozott munkákat. 

Itt egy korridoron, s anticamerában nincs több 
helye az időmérték sanzonjának. 

(S a tinta kifogyott). 

P.L. 



